Lorraine Maphala Phiri

**Lorraine Tsoanelo Maphala-Phiri** (o tshotswe ka ngwaga wa 1984) ke mohumagadi wa bontle wa kwa Zimbabwe le mogwebi. Ka ngwaga wa 2005, o ne a rwesiwa serwalatlhogo sa go nna Mohumagatsana wa Zimbabwe, a nna motho yo o tumileng ka bonako mo nageng e mo go yone bafenyi ba dikgaisano ba nnang maina a a tumileng mo malapeng. Moragonyana o ne a simolola kgwebo moriri le go o ntlafatsa.

## Bayokerafi
Maphala o goletse mo tshimologong ya maemo a a kwa tlase kwa tikologong ya Nketa 6 kwa Bulawayo.Maphala o ne a tsenela kgaisano ya bontle la ntlha a le mo dingwageng tsa bolesome ka ngwaga wa 2002, a tsaya karolo mo go Mohumagatsana wa Bulawayo.Moragonyana mo ngwageng oo, o ne a fenya kgaisano ya gagwe ya ntlha ya Mohumagatsana wa Summer Strides.Ka ngwaga wa 2005, o ne a rwesiwa serwalatlhogo sa Mohumagatsana wa Zimbabwe.Morago ga puso ya gagwe jaaka Mohumagatsana Zimbabwe, o ne a rwesiwa serwalatlhogo sa Mohumagatsana wa Bojanala Zimbabwe. Dikgaisano tsa bontle di ratwa thata mo Zimbabwe. Diphenyo tsa ga Maphala tsa dikgaisano di tlile ka nako ya fa dikgaisano di ne di le kwa godimo kwa Zimbabwe, kwa bafenyi ba neng ba tla tswelela go nna maina a malapa le batho ba ba tumileng ba ba lemotshegang. Fa a sena go nna Mohumagatsana wa Zimbabwe, Maphala o ne a itsege go ralala naga, ka gonne bobegakgang bo ne bo kgatlhegela botshelo jwa gagwe jwa poraefete thata.

### Bogwebi
Morago ga go fenya sekgele sa gagwe sa ntlha sa dikgaisano, Maphala o ne a simolola kgwebo ya feshene, mme ya palelwa ka bonako ka a ne a bolela fa a sena maitemogelo a a lekaneng mo kgwebong. Maitemogelo a ga a ka a mo kgoba marapo, go na le moo o ne a dirisa kgodiso ya gagwe e e bokoa go mo tlhotlheletsa go leka gape. Ka ngwaga wa 2007, Maphala o ne a simolola kgwebo ya gagwe ya go oketsa moriri, Moriri wa Mmantota ka Lorraine.Morago ga dingwaga di le pedi, kgwebo e ne e paletswe ka ntlha ya go tlhoka dipeeletso. Maphala o ne a bona tiro kwa komponeng ya tsa madi, ka bonako a nna le bokgoni jo a neng a ka bo dirisa go simolola kgwebo ya gagwe sesha. Morago ga go boloka madi a go simolola le go rekisa koloi ya gagwe, Maphala o ne a simolola gape Real Hair ka Lorraine.Mo lekgetlong leno, kgwebo e ne ya gola ka bonako. Ka 2016, Maphala o ne a bula Real Beauty ka Lorraine, e leng setudio sa moriri se se neng se tlhomile mogopolo mo dilong tsa tlholego tsa go tlhokomela moriri.

#### Botshelo jwa motho ka namana
Ka ngwaga wa 2011, Maphala o ne a nyalwa ke rakgwebo wa Bulawayo e bong Sonny Phiri mo sephiring. Bobedi jo bo ne bo tla nna le lenyalo la phatlalatsa ka  ngwaga wa 2013. Bobedi jo bo ne jwa kopana ka ngwaga wa 2008, mme e ne e le kompone ya gagwe ya tsa madi e e neng ya naya Maphala tiro e a neng a e akgola ka go tlhagolela bokgoni jwa gagwe jwa kgwebo. Ka ngwaga wa 2020, banyalani ba,ba ne ba amogela ngwana wa bone wa boraro.

Ka nako ya go tswalelwa mo matlong a rona ka ntlha ya COVID-19 kwa Zimbabwe, Maphala-Phiri le monna wa gagwe ba ne ba tshwara thulaganyo ya dipuisano mo inthaneteng e e neng e tlotla ka lenyalo le tumelo e e neng ya anama thata mo nageng, ka ntlha ya go sa ikanyegeng ga ga Sonny Phiri go go neng ga phasaladiwa thata.

Ka ngwaga 2023, Diawate tsa Motlolo wa Bulawayo di ne tsa bitsa Maphala yo o tlotlegang ka go naya awate ya bone ya Motlolo wa Ngwaga wa Pageant leina le lešwa ka ene.

## Metswedi